 ሓጋዚ ፕሮፌሰር መኮንን ፍስሃሕዚ ብርክት ዝበሉ ሃገራውን ክልላውን ምዕባለታት መጺኦም ኣለው ጸገም ጸጥታ ድዩ ወይ ናይ ቅሩብነትን ድልውነትን ጸገም ዝብል ብዘይተፈልጠ ምኽንያት ድማ መረጻ ከም ዘይካየድ ሕዚ ግልጺ ኮይኑ ኣሎ ናይ ሎጀስቲክስን ግዘን ጸገም ዘይኮነስ እቲ ስልጣን ሒዙ ዘሎ ጉጅለ መረጸ ንክካየድ ዝኾነ ዓይነት ምንቅስቓስ ስለ ዘየርኣየ መረጻ ክካየድ ኣይኽእልን እቲ ቐዳማይ ሚኒስትር መረጻ ክካየድዩ ካብ ዝብሎ ወጻእ ዝተርኣየ ነገር የለን ካልእ ተሪፉ ዓብዪ ምድላው ዝተገበረሉ ሪፈረንደም ሲዳማ ንምክያድውን ረይረይዮም ዝብሉ ዘለው እቲ ሃገራዊ መረጻውን ኮነ ተባሂሉ ክናዋሕ ዝግበር ዘሎ ይመስለኒ እቲ ዘሎ ናይ ጸጥታ ጸገም መንግስቲ ክፈትሖ ምኽኣለ ነይሩ ኣብ ገሊኡ መሓውር የብሉን ኣብ ገሊኡ ድማ ኮነ ኢሉ ክጋደድ ይገብር ኣሎ እዚ ከምዚ ኢሉ እናሃለወ መረጻ 2012 ንምክያድ ዘኽእል ምውዕዋዕ ኮነ ካልእ ምንቅስቓስ ስለ ዘይርአ ዘሎ ከም ናተይ መደምደምታ መረጻ ኣይካየድን መረጻ እንተዘይተኻይዱ ክህልው ዝኽእሉ ተርእዮታት Scenarios እቲ ፓርላማ ከምቲ ቅድም ኢሉ ዝገበሮ ቖጸራ ህዝብን ኣባይትን ኣናዊሑ ንሓደ ዓመት መረጻውን ናይ ባዕለይ ስልጣን ኣናዊሐዮየ ክብል ይኽእል እዚ ዘይሕገመንግስታዊዩ እታ ኣብ ሕገመንግስቲ ዘላ ዕድመ ሓደ ፓርላማ ሓሙሽተ ዓመትያ ንዕኣ ዘመሓይሽ ሓሳብ ከቕርብ ይክእልዩ ኣዋጅ ህጹጽ ግዘ ምእዋጅ ድማ ካልእ ኣማራጺ ኮይኑ ክመጽእ ይኽእል ሙሉእ ንሙሉእ እቲ ሕገመንግስቲ ኣጀንዳ ኮይኑ ስለ ዘሎ ብዛዕባ መረጻ ኣይነውግዕን ሃገራዊ ቦርድ መረጻ ስለ ዘቕረበለይ ብምባል ስቕ ኢሉ ኣናዊሐዮ እየ ክብል ይኽእል ሓጋዚ ፕሮፌሰር መኮንን ፍስሃ ካልእ ዓብዪ ጸገም ኢህወደግ ባዕሉ ፈሪሱዩ ከምቲ ኣብ ሕክምና ዝጸንሐ ሓደ ሰብ ህይወት ክሓልፍ ብሓኪሙ ሞይቱ ተባሂሉ ዝንገር ብኣዋጅዩ ዘይተነግረ እምበር ኢህወደግ ብብዙሕ መልክዑ ሓድነት የብሉን ብሓባር ተኣኪቦም ተቐራሪቦም ዝዘራረቡ ኣይመስለንን ስለዚ ከም ግንባር ብሓባር ኣሎ ኢልካ ምዝራብ ኣይከኣልን ከም ኢህወደግ እንተፈሪሱ ብቐጥታ መንግሰቲ ይፈርስ ኣሎ ማለት ማለትዩ ድሕሪ እዚ ቅቡልነት ዘለዎ መንግስቲ ስለ ዘይህሉ ዕድል እዛ ሃገር እንታይዩ ክኸውን ዝብል የተሓሳስበካ ቢቢሲ ካልእ መጽሄት ወይን ኣብ ትግራይ መንግስታዊ ቁመና ክቐውም ጠሊባ ኣላ እንታይ ማለትዩ? 